cyanic-selkie/wikianc huggingface dataset:
Արալի ծովի մակարդակի իջեցում
Պատճառներ և չորացման ընթացք
2011 թվականին 2010 թվականի համեմատությամբ Արալի ծովի ավազանը ավելի է չորացել, Ամուդարյայի դելտան չորացել է, և Մեծ Արալի ծովի հարավային երեք մասերը զգալիորեն փոքրացել են չափերով։ Մեծ Արալի ծովից պատնեշով բաժանված Փոքր Արալի ծովը առավել կայուն է համարվում, սակայն 2011 թվականին նրա ավազանը 2010 թվականի համեմատությամբ ևս կրճատվել է ։
2012 թվականին Արալի ծովի մակերեսը խիստ փոփոխվել է`կախված սեզոնից։ Այսպես, ամռանը Արևելյան Արալը զգալիորեն մեծացել է, իսկ աշնանը` նվազել։
2014 թվականի օգոստոսին Մեծ Արալի արևելյան մասը չորացել է   ։ Սակայն հետագա տարիներին այն կրկին լցվել է ջրով, չնայած նրա մակարդակը և հայելու ավազանը գարնանից ամառ ընկած հատվածում զգալիորեն նվազում են  ։ Մակարդակի առավել բարձր ցուցանիշ է գրանցվել 2017 թվականի ամռանը. նկարներից դատելով` ջուրը լցվել է ոչ միայն Սիրդայայից, այլև Ամուդարյայից ։
Վանաձոր (այլ կիրառումներ)
Վանաձոր անունը կարող է վերաբերել՝
Արալի ծովի մակարդակի իջեցում
Բնապահպանական հետևանքներ
Արալի ծովի շրջանում (ծովից 50-100 կմ շառավղով) կլիման դարձել է չափավոր ցամաքային ու չոր, ափամերձ նեղ հատվածում (նախկին ափի հատվածից 30 կմ շառավղով) ձմեռները դարձել են ավելի ցուրտ (1°-3°): Ցամաքած ծովի հատակին ձևավորվել է ավազաաղային Արալկում անապատը։ Ուժեղ քամիների ժամանակ (դրանք այս շրջանում դիտարկվում են տարվա մեջ 30-50 օր) չորացած հատակին ինտենսիվ փոշոտ փոթորիկներ են գրանցվում, փոշու սյունը հասնում է 200-300 կմ-ի և կախված քամու ուղղությունից` հասնում է մոտակա քաղաքներ` Կզըլ-Օրդա, Բայկոնուր, Շալկար, Նուկուս։ Քանի որ ծովի հատակի աղային նստվածքը պարունակում է մեծ թվով քիմիական նյութեր ու թունաքիմիկատներ (դրանք օգտագործվել են գյուղատնտեսության մեջ, այնուհետև դաշտերից լվացվելով`հայտնվել են ծովի հատակին), այդպիսի օդը վնասակար ազդեցություն է թողնում մարդկանց առողջության, բուսական ու կենդանական աշխարհի վրա։ Ամեն տարի Արալի ծովի հատակից քամիները բարձրացնում են մոտ 75 միլիոն տոննա աղ ։ Արալի շրջանի թունավոր աղեր են հայտնաբերվել Անտարկտիդայի պինգվինների արյան մեջ, Գրենլանդիայի սառույցներում, Նորվեգիայի անտառներում, Բելառուսի դաշտերում և այլ վայրերում։
Տեղանքի փոփոխություն
Չորացման արդյունքում տուժել է Արալի լանդշաֆտը. եղեգնուտները կրճատվել են` 18.000 հա-ից հասնելով 550 հա-ի, ընդհանուր առմամբ Սիրդարյա ու Ամուդարյա գետերի դելտաներում ոչնչացել է մոտ 50 խոշոր լիճ։ Ոչնչացվել է գետահովիտներում ողովող անտառների մի մասը։ Կտրուկ նվազել է ծովի կենդանի բնության տեսակների բազմազանությունը։ Ողնաշարավոր 178 տեսակներից մնացել է 38-ը։ Ջրում աղի պարունակությունը Փոքր Արալում մեծացել է երկու անգամ (մինչև 18 %), իսկ Մեծ Արալում` 10 անգամ (մինչև 100 %)։ Մեծ Արալը կորցրել է իր ձկնային տնտեսության նշանակությունը։ Արալսկ, Մույնակ և Զաղախդարյա նավահանգիստները փակվել են ջրի բացակայության պատճառով։ Մերձարալյան շրջանում 1980-ական թվականներին դիտարկվել է գործազրկության բարձր մակարդակ։
Հեռանկարներ
2005 թվականին ավարտվել է Կոկարալի ամբարտակի շինարարությունը, որը կարող է փրկել Արալի ծովի հյուսիսային մասը (այսպես կոչված` Փոքր ծով)։ Ամբարտակի շնորհիվ Փոքր ծովում ջրի բացարձակ մակարդակը արդեն բարձրացել է 42 մ-ով, սկսել է վերածնվել ձկնային տնտեսությունը։ ՌՌՍՍԱՄ-2 ծրագրի շրջանակներում նախատեսվում է Փոքր Արալի մակարդակի բարձրացում մինչև 48-50 մ Բերգի նեղուցից ջրերը Աուզի Կոկարալ տեղափոխելու հաշվին ։ Սակայն ջրի այս տեղափոխման գլխավոր նպատակը Հյուսիսային Արալի շրջանում աղի մակարդակի նվազեցումն է։
1950-ական թվականներից մինչև մեր օրերը ջրանցքի կառուցման բազմաթիվ ծրագրեր են առաջարկվել սիբիրյան գետերը ջրանցքով Օբի ավազանից Արալի ծովի ավազան տեղափոխելու համար, ինչը թույլ կտար վերածնել Արալի ծովը։ Այսպիսի շինարարությունը նյութական մեծ միջոցներ է պահանջում մի քանի երկրների կողմից` Ռուսաստան, Ղազախստան, Ուզբեկստան, այդ պատճառով էլ ծրագրերի իրականացման պրակտիկ քայլեր չեն կատարվել ։
Արտաքին հղումներ
Կատեգորիա:Բնապահպանական աղետներ
Բերդյանսկի շրջան
Բերդյանսկի շրջան (Бердянський район), շրջան Ուկրաինայի Զապորոժիեի մարզում։
Ստեղծվել է 1958 թվականին։ Վարչական կենտրոնը՝ Բերդյանսկ ։
Աշխարհագրություն
Շրջանի տարածքի մակերեսը կազմում է 1776 կմ²։
Բնակչություն
2013 թվականի մարդահամարի արդյունքներով շրջանում բնակվում էր 26031 մարդ։ Բնակչության խտությունը կազմում էր 14,66 մարդ/կմ²։
Արտաքին հղումներ
Կատեգորիա:Զապորոժիեի մարզ Կատեգորիա:Ուկրաինայի շրջաններ
Վանանդ (այլ կիրառումներ)
Վանանդ անունը կարող է վերաբերել՝
Բնակավայրեր՝
Պատմական տարածքներ՝
Աշխարհագրական՝
Սան Վիսենտե դե Մոնտալտ
Սան Վիսենտե դե Մոնտալտ (Sant Vicenç de Montalt), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում ։ Մունիցիպալիտետը գտնվում է Մարեսմե շրջանում։ Բնակչությունը կազմում է 5776 մարդ 2010 թվականի մարդահամարի տվյալների համաձայն, իսկ տարածքը կազմում է 8 կմ²։
Արտաքին հղումներ
Կատեգորիա:Իսպանիայի բնակավայրեր
Արագիչ
Արագիչ (նաև` Արաքիչ կամ Արակիչ, 1950-1953 թվականներին` Ագարակ, աբխազ.` Аракьаҽы, վրաց.` არაკიჩი), հայաբնակ գյուղ Աբխազիայի Օչամչիրայի շրջանում, Օչամչիրայից 35 կմ հյուսիս-արևմուտք` հարթավայրային գոտում։ Գտնվում է ծովի մակարդակից 80 մ բարձրության վրա։
Բնակչությունը
Գյուղը հիմնադրել են Օրդուից գաղթած համշենահայերը` 1898 թվականին։ 1968 թվականի տվյալներով գյուղում բնակվում էր 1500 մարդ` հիմնականում հայեր, 1989 թվականին` 2172, իսկ 2011 թվականին` 873 մարդ, կրկին հիմնականում հայեր ։
Խորհրդային իշխանության առաջին տարիներին գյուղի տարածքը բաժանված էր Աձյուբժա և Աթարա գյուղերի գյուղական խորհուրդների միջև։ 1926 թվականի հաշվառումներով, այդ երկու գյուղերում ընդհանուր առմամբ բնակվում էր 621 հայ։ 1989 թվականին, Արագիչը` հայերի թվաքանակով, Օչամչիրայի շրջանի ամենամեծ գյուղն էր։
Բնակիչներն զբաղվում են ծխախոտի, թեյի, եգիպտացորենի մշակությամբ, այգեգործությամբ և անասնապահությամբ։ Խորհրդային տարիներին գյուղն ուներ միջնակարգ և տարրական դպրոցներ, ակումբ, գրադարան և բուժկայան։
Վրաց-աբխազական պատերազմի ժամանակ, գյուղը մեծ վնասներ է կրել։ Ներկայումս գյուղի բնակչությունը, համեմատած մինչպատերազմական շրջանի հետ, խիստ կրճատվել է։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Աբխազիայի հայաբնակ գյուղեր Կատեգորիա:Աբխազիայի գյուղեր
Դմիտրի Եմեց
Դմիտրի Ալեքսանդրովիչ Եմեց, ռուս ֆանտաստիկ ժանրի գրող։ Տանյա Գրոտերի, Մեֆոդիա Բուսլաևայի և այլ ֆանտաստիկ կերպարների մասին մի շարք գրքերի հեղինակ։
Կենսագրություն
Հայրը՝ օթերևութաբան է, իսկ մայրը՝ լրագրողուհի։ Եմեցը Բանասիրական գիտությունների թեկնածու է. 22 տարեկանում դարձել է Սովետական գրողների ամենաերիտասարդ անդամը։ Երեխաների համար գրել է հեքիաթներ և ֆանտաստիկ պատմություններ, ինչպիսիք են՝ «Դինոզավրիկ Պիխալկա»-ն, «Տան ոգիների արկածներ»-ը, «Փոշու տիրակալ»-ը, «Քարե դարի մագիլներում», «Անտառապահներն ուրվականների ետևում», «Դինոզավրերի քաղաք»-ը, «Ծովահենի սիրտ»-ը, «Աստղային քաղաքի գաղտնիք»-ը և այլն։ Բայց առավել մեծ ճանաչում են գտնում գրողի կախարդուհի-աղջկան՝ Տանյա Գրոտերին նվիրված գրքերը։ Տանյա Գրոտերը ստեղծված է Ջոան Ռոուլինգի ստեղծագործությունների մոտիվներով, այդպիսիններն են՝ «Տանյա Գրոտեր և մոգական կոնտրաբաս», «Տանյա Գրոտեր և անհետացող հարկ», «Տանյա Գրոտեր և Դրեվնիրայի գահ» աշխատությունները։ Այս ժողովածուն համարվել է Հարրի Փոթեր գրքի ծաղրանմանումը, բայց հոլանդական դատարանը վճռել է, որ գրքերը են Ջոան Ռոուլինգի հեղինակային իրավունքները ։ Երրորդ գրքից հետո ծաղրանմանումներն ավարտվում են։ Շարքի ավարտական՝ տասնչորսերորդ մասը դուրս է գալիս 2012 թվականին՝ չորս տարվա ընդմիջումից հետո։
Տանյա Գրոտերի ֆորմատիկ շարունակությունը համարվում է Մեֆոդի Բուսլաևը, չհաշված որ հետագայում գրքերի սյուժեները պրակտիկորեն չէին համապատասխանում միմյանց։ Նոր շարքը մեծ մասայականություն է գտնում և սիրվում կարդացողների կողմից :Շարքի ավարտական՝ տասնհինգերորդ մասը լույս է տեսնում 2016 թվականի հուլիսի 16-ին։ «Մեֆոդի Բուսլաև»-ին զուգահեռ, 2010 թվականի գարնանը հեղինակը գրքասերների ավելի մեծ խմբի դատին է ներկայացնում նոր ինքնատիպ գրքի առաջին ժողովածուն՝ «Սուզակների դպրոց»-ը։ 2015 թվականին հեղինակ փորձում է ստեղծագործել ռեալիզմ ժանրով և սկսում է նոր՝ «Իմ մեծ ընտանիք» շարքը տարբեր տարիքի կարդացողների համար։ Այն պատմում էր բազմազավակ ընտանիքի մասին։
Դմիտրի Եմեցը ստեղծել է նաև ռուսական իշխանների մասին պատմական կերպարների շարք, որը կոչվում է «Ռուսական հողի պաշտպաններ»։ Սրետենսկի վանքի համար հրատարակված Ժողովածուի մեջ խոսվում է Վլադիմիր Մեծի, Դմիտրի Իվանովիչ Դոնսկոյի, Ալեքսանդր Նևսկիի, Վլադիմիր Մոնոմախի, Յարոսլավ Իմաստունի, Անդրեյ Աստվածասերի մասին։
Եմեցի գրքերի հիման վրա հրատարակվել են աուդիոգրքեր և խաղեր անհատական համակարգիչների համար։
Հրատարակության փուլեր
Ամբողջական Տիբիդոքս - Ֆրազաներ, մեջբերումներ, աֆորիզմներ (ժողովածու) (2006)
Տանյա Գրոտերի աշխարհներ (ֆանֆիկների հավաքածու) (2006)
Խավարի պահակներն այրվեցին- Ֆրազաներ, մեջբերումներ, աֆորիզմներ (ժողովածու) (2007)
Արտաքին հղումներ
Կատեգորիա:XX դարի ռուս գրողներ Կատեգորիա:XXI դարի ռուս գրողներ Կատեգորիա:XXI դարի Ռուսաստանի գրողներ Կատեգորիա:XX դարի Ռուսաստանի գրողներ Կատեգորիա:Ռուս ֆանտաստիկ գրողներ Կատեգորիա:Մոսկվայի գրողներ Կատեգորիա:Երեխա գրողներ այբբենական կարգով Կատեգորիա:Ռուսաստանի գրող երեխաներ
Բարանյայն
Բարանյայն  (Barañáin), մունիցիպալիտետ Իսպանիայում։ Գտնվում է Նավառա ինքնավար համայնքում՝ Նավառա նահանգի Կուենկա դե Պամպլոնա շրջանում ։ Զբաղեցնում է 1,40 կմ² մակերես։ Բնակչությունը կազմում է 21705 մարդ (2010 թվական)։ Վարչական կենտրոնից գտնվում է 4 կմ հեռավորության վրա։
Արտաքին հղում
Կատեգորիա:Իսպանիայի բնակավայրեր
Սուրբ Աստվածածին եկեղեցի (Ագարակ, Աշտարակ)
Սուրբ Աստվածածին եկեղեցի, Հայ առաքելական եկեղեցի, որը գտնվում է Հայաստանի Հանրապետության Արագածոտնի մարզի Աշտարակի տարածաշրջանի Ագարակ գյուղ հյուսիսարևելյան մասում ։
Ճարտարապետություն
Հուշարձանն ունի ուղղանկյուն հատակագիծ, որի մեջ ներգծված է պայտաձև աբսիդ։ Աղոթասրահի չափերն են՝ 8․6 մ Х 4․6 մ։ Արևմտյան կողմից եկեղեցուն կից է 4,․4 մ լայնությամբ մի շինություն։ Շինության մեջ պահպանվել են երեք որմնասյուն, երկուսը պատի հարթությունից որոշակի դուրս եկող, իսկ երրորդը՝ հազիվ նշմարվողը, ծածկվում է ավելի ուշ ավելացված պատով։ Որմնասյուների լայնությունը տարբեր է՝ 0․78 մ, 0․47 մ և 0․68 մ։
Շատ ավելի ուշ ավելացված պատը, որը ժամանակին լրիվ ծածկել է հին պատերը, այժմ պահպանվել է կառույցի միայն հյուսիսային կողմում։ Այդ պատի շատ ավելի ուշ ավելացված լինելը, վկայում են քարերի մոտավորապես երկու անգամ փոքր չափերը (այն դեպքում, երբ հին պատի քարերի միջին լափերը 0․9 մ X 1․7 մ են, ավելացված պատի քարերինը՝ 0․45 մ—0․5 մ X 0․25—0․3 մ են)։
Նախասրահում կատարված հետագա վերանորոգումների ապացույց Է նաև եկեղեցու արևմտյան պատի մեջ հիմա գոյություն չունեցող թաղի եզրագծով տարված փորվածքի հետքը։ Հարավային պատի վրա Էլ, գոյություն Է ունեցել հետագայում ավելացված նրան ծածկող պատ, որը չի պահպանվել։ Ավելացված պատի հյուսիսային մասում կա մի որմնասյուն։
Հուշարձանի հարավային պատի վրա գտնվող իրենց չափերով, քարերի մեծությամբ ու շարվածքով բոլորովին միատեսակ որմնահեցերը եկեղեցու և նախասրահի ընդհանուր հարավային պատի երկայնքով միմյանցից միևնույն հեռավորության վրա են գտնվում (3․4 մ), վկայելով դրանց օրգանական կապը և միաժամանակ կառուցված լինելը։ Նախասրահի պատերը եկեղեցուն օրգանապես են կցվում նաև արևմուտքից, քանի որ այդ պատերի միջև չկա կարանի և ոչ մի հետք։
Նախասրահում ավելացված պատը փակում է նախասրահի հյուսիսային կողմի մուտքը, որը շատ լավ է երևում հյուսիսային ճակատի վրա։ Մուտքը հետաքրքիր է նրանով, որ իր խորության մեջ պատի վրա երկու կողմից ունի նույնատիպ զարդաքանդակներ՝ շրջանագծի մեջ ներգծված հավասարաթև խաչեր, որոնք շատ բնորոշ են վաղ միջնադարին։ Քասաղի հուշարձանի պատվանդանի նման զարդաքանդակը։ Բ. Առաքելյանը թվագրում է 4-5-րդ դարեր ։ Ճիշտ նույնպիսի զարդաքանդակներ կարելի է տեսնել 5-րդ դար թվագրվող Երերույքի տաճարի իմպոստների և շքամուտքերի բարավորների, կամ Քասախի բազիլիկայի բարավորի վրա (4-5-րդ դարեր) ։
Նախասրահի հատակի մակարդակը 0․53 մ ցածր է եկեղեցու հատակի մակարդակից։ նախասրահից եկեղեցի են տանում երկու աստիճան։ Նախասրահից եկեղեցի տանող մուտքն ունի 2․03 մ բարձրություն և 1․02 մ լայնություն։ Բարավորը բաղկացած է իրար կցված 0․6 մ և 0․57 մ հաստությամբ երկու քարերից, որոնց չափերն են՝ 1․84 մ X 0․9 մ ներսից և 2․26 մ X 0․93 մ դրսից։ Բարավորը Π-ձև է, այսինքն քարերն ունեն երկու փոքրիկ ելուստներ, որոնք հենվում են պատերի վրա, ստեղծելով մուտքը։
Մուտքից 5․28 մ հեռավորության վրա եկեղեցու հատակը բարձրանում է 0․22 մ բարձրոլթյուն ունեցող մի աստիճանով, իսկ մուտքից 7․3 մ հեռավորության վրա գտնվում է բեմը, որն ունի 0․84 մ բարձրություն։ Բեմի աջ և ձախ կողմերում գտնվում են 0․73 մ լայնությամբ երեքական աստիճաններ։ Խորանի հյուսիսային կողմում կա մի փոքր խորշ, իսկ հարավային կողմում երևում են քայքայված արձանագրության հետքեր։
Խորանի արևելյան պատին կա կիսակլոր վերջավորությամբ երկար լուսամուտ, որի բարձրությունն է 2․7 մ, իսկ լայնությունը՝ 0․67 մ։ Լուսամուտը շրջապատող քարերն ունեն ավելի փոքր չափեր, քան խորանը կազմող քարերը և խախտում են շարվածքի ճշտությունը։ Լուսամուտի ավելի ուշ շրջանում է բացվել։ Մեծ չափերից բացի՝ այն ուղիղ է կտրվածքում և չի նեղանում դեպի դուրս, որը բնորոշ է վաղ միջնադարի համար։ Լուսամուտի վերևում աոկա է քարերի մի շարք՝ երիզված փոքր-ինչ դուրս եկող հարթ գոտիով։ Խորանի պատի հյուսիսային ծայրում պահպանվել է մեծ քար, որը հիշեցնում է խորանի կամարը կրող իմպոստը։ Այն մի մեծ հարթ քար է, որի վերևի մասում կա հորիզոնական սալիկ՝ զուգակցված կորագծով։
Եկեղեցու արևելյան և հարավային ճակատների վրա կան հզոր աշտարակաձև որմնահեցեր, արևելյան ճակատի վրա՝ անհավասար լայնությամբ (2,41 մ և 1,78 մ)։ Ճակատները հիշեցնում են ամրոցի ճակատներ։ Արևմտյան և հյուսիսային ճակատները պակաս հստակ են. արևմտյան ճակատում կիսաքանդ նախասրահի պատերը կորչում են հողում, իսկ հյուսիսային ճակատին կից կառուցված են ուրիշ պատեր։
Հուշարձանը կառուցված է սրբատաշ կարմրագույն տուֆի մեծ բլոկներից՝ կրաշաղախով։ Մեծածավալ քարե բլոկների զուգահեռ կարգերը գլխավոր կրող տարրն են, իսկ բուտո-բետոնային լիցքը բավականին բարակ է։
Ծանոթագրություններ
Կատեգորիա:Արագածոտնի թեմի վանքեր և եկեղեցիներ Կատեգորիա:11-րդ դարի հայկական վանքեր և եկեղեցիներ
Վարդան Գրիգորյան (այլ կիրառումներ)
Վարդան Գրիգորյան անունը կարող է վերաբերել հետևյալ անձանց.
Պեռնուա
Պեռնուա (Pernois), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 718 մարդ, բնակչության խտությունը` 81.31 մարդ/կմ²։ Բնակավայրը զբաղեցնում է 8.83 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 19 կմ հյուսիս-արևմուտք։
Ծանոթագրություններ
Կատեգորիա:Ֆրանսիայի բնակավայրեր
Արալկում
Արալկում (Արալ ու թյուրքերեն կում` ավազ), նոր անապատ, որ ձևավորվել է չորացած Արալի ծովի տեղում ։ Ավազաաղային անապատը գտնվում է Ուզբեկստանի և Ղազախստանի տարածքում՝ Կարակումներ և Կիզիլկում անապատների հյուսիսարևմտյան վերջավորության մոտ։ Անապատը կոչում են նաև Ակկում (Սպիտակ անապատ) ։
2005 թվականին Կոկարալի ամբարտակի կառուցումից հետո Հյուսիսային Արալը վերականգնվում է, սակայն Հարավային Արալը չորանում է` մեծացնելով Արալկում անապատի ավազանը։
Անապատացման արդյունքում խիստ կրճատվել է շրջանի կենսաբազմազանությունը. մոտ 200 տեսակ բուսական ու կենդանական տեսակ ոչնչացել է ։ Չորացած ծովի հատակի ներկայիս բուսատեսակները զարգացել են 1960 թվականից։ Այն ներկայացնում էր 34 ընտանիքի բույսեր` 134 ենթակարգով ու 300 տեսակով։ Հիմնական ներկայացուցիչներն են Salicornia europaea, Suaeda crassifolia, Tripolium vulgare ավազակավային հիմքում, ինչպես նաև Suaeda acuminata և Atriplex fominii ավազային հիիմքում ։
Արալկումը զբաղեցնում է 38.000 կմ² մակերես ։ Այն քամու ուժգին հոսանքների աղբյուր է։ Փոշոտ փոթորիկները տարեկան անապատից տարածում են մոտ 100 միլիոն տոննա թունավոր աղեր ու փոշի։ Մանր փոշին, որ բարձրանում նախկին ջրային տարածքի հատակից, պարունակում է հանքային պարարտանյութեր, պեստիցիդներ, որոնք ծովի մեջ էին հայտնվել շրջակա դաշտերի՝ ջրերով ողողման արդյունքում։ Անապատի վրայով արևելքից արևմուտք անցնում է օդային հզոր հոսանք, որի պատճառով աերոզոլները արագ տարածվում են Կենտրոնական Ասիայի շրջանում։
Արալկումի թունավոր նյութեր են հայտնաբերվել Անտարկտիդայի պինգվինների արյան մեջ, Գրենլանդիայի սառցադաշտերում, Նորվեգիայի անտառներում, Բելառուսի դաշտերում և այլ վայրերում ։
Գուլյայպոլեի շրջան
Գուլյայպոլեի շրջան (Гуляйпільський район), շրջան Ուկրաինայի Զապորոժիեի մարզում։
Ստեղծվել է 1923 թվականին։ Վարչական կենտրոնը՝ Գուլյայպոլե ։
Աշխարհագրություն
Շրջանի տարածքի մակերեսը կազմում է 1300 կմ²։
Բնակչություն
2013 թվականի մարդահամարի արդյունքներով շրջանում բնակվում էր 27720 մարդ։ Բնակչության խտությունը կազմում էր 21,32 մարդ/կմ²։
Արտաքին հղումներ
Կատեգորիա:Զապորոժիեի մարզ Կատեգորիա:Ուկրաինայի շրջաններ
Զապորոժիեի շրջան
Զապորոժիեի շրջան (Запорізький район), շրջան Ուկրաինայի Զապորոժիեի մարզում։
Աշխարհագրություն
Շրջանի տարածքի մակերեսը կազմում է 1460 կմ²։
Բնակչություն
2001 թվականի մարդահամարի արդյունքներով շրջանում բնակվում էր 54804 մարդ։ Բնակչության խտությունը կազմում էր 37,54 մարդ/կմ²։
Արտաքին հղումներ
Կատեգորիա:Զապորոժիեի մարզ Կատեգորիա:Ուկրաինայի շրջաններ
Պերտեն
Պերտեն (Pertain), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 368 մարդ, բնակչության խտությունը` 46.70 մարդ/կմ²։ Բնակավայրը զբաղեցնում է 7.88 կմ² տարածք։
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 45 կմ արևելք։
Տնտեսություն
2010 թվականին ուներ 229 աշխատունակ (15-64 տարեկան) բնակիչ, որոնցից ակտիվ էին 153-ը, իսկ ոչ ակտիվները` 76։ Ակտիվության ցուցանիշը կազմում է 66,8 %։ 153 աշխատունակ մարդկանցից աշխատել է 140 անձ (78 տղամարդ և 62 կին)։ Գործազուրկ են եղել 13 անձ (4 տղամարդ և 9 կին)։ 76 անաշխատունակներից 20-ը եղել են աշակերտներ կամ ուսանողներ, 23-ը` թոշակառուներ, իսկ 33-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
False Alarm
«False Alarm» (հայ.՝ Կեղծ ահազանգ), կանադացի երգիչ The Weeknd-ի երգը, որ թողարկվել է 2016 թվականի հոկտեմբերի 11-ին որպես Starboy երրորդ ստուդիական ալբոմի երկրորդ սինգլ։
Երաժշտական տեսահոլովակ
Երգի պաշտոնական տեսահոլովակի պրեմիերան կայացել է YouTube-ում՝ երգչի Vevo պաշտոնական էջում, 2016 թվականի հոկտեմբերի 13-ին ։ Տեսահոլովակը ներկայացվում է որպես նկարահանում առաջին դեմքից, երբ տեսախցիկը ցուցադրում է բանկի կողոպտիչներից մեկի տեսակետը պատանդների հետ կապված կրիտիկական դրության ժամանակ, որն ավարտվում է նրանց մեծ մասի մահվամբ։ Տեսահոլովակի ռեժիսորը Իլյա Նայշուլլերն է, որը 2016 թվականին նկարահանել էր ամբողջությամբ առաջին դեմքից նկարահանված «Հարդքոր» ֆիլմը։
Կենդանի կատարումներ
Ինչպես «False Alarm»-ը, այնպես էլ ալբոմի գլխավոր երգը կատարվել են հոկտեմբերի 1-ին՝ Saturday Night Live շոուի 42-րդ եթերաշրջանի պրեմիերայի ժամանակ ։
Ծանոթագրություններ
Կատեգորիա:The Weeknd երգեր
Հինգ վայրկյանի կանոն
Հինգ վայրկյանի կանոն, քաղաքային լեգենդ, որը հաստատում է գետնին ընկած և ըստ տրամաբանության՝ դրանից կեղտոտված ուտելիքների անվնաս օգտագործումը։ Արտահայտությունը, որով հղում է կատարվում այս կարծեցյալ «կանոնին», կարող է լինել հեգնանքով կամ կատակով։ Կատարված հետազոտությունները ցույց են տալիս, որ 5 վայրկյանն առավել քան բավարար է ուտելիքի մեջ մանրէների ներթափանցման համար՝ անգամ հատակին դրանց քիչ քանակության պարագայում  ։ Երբեմն կիրառվում է նաև երեք վայրկյանի կանոն ձևով ։
«Կանոն» ուտելիքի վերաբերյալ
«Կանոնը» կիրառվում է թխվածքաբլիթի պես չոր ուտելիքի վերաբերյալ, որն ընկել է գետնին կամ հատակին։ Ըստ դրա՝ բոլոր միկրօրգանիզմները, որ կարող է անցնել ընկած ուտելիքին մի քանի վայրկյանի ընթացքում, կլինեն այնքան քիչ քանակությամբ, որ արագ կոչնչացվեն ստամոքսային թթվից և օրգանիզմին վնաս չեն պատճառի։
«Կանոնն» առավել հազադեպ հիշատակվում է այնպիսի կպչուն ուտելիքիների դեպքում, ինչպիսիք են պաղպաղակը, մաստակը, առանց փաթեթավորման կոնֆետը, հատկապես եթե կեղտոտվածությունը նկատելի է։
«Կանոնի» մասին հաճախ մոռանում են կարագի կողմով գետնին ընկած բուտերբրոտի դեպքում։
Հետազոտություններ
«Կանոնի» ուսումնասիրությունը 2003 թվականին կատարեցին Ջիլիան Քլարքի միջնակարգ դպրոցի շրջանավարտները Չիկագո քաղաքի Իլինոյսի համալսարանում պրակտիկայի ընթացքում Մերեդիթ Ագլիի ղեկավարությամբ։ Փորձարկման ժամանակ մասնաշենքի (լաբորատորիա, հանրակացարան, նախաճաշարան) հատակից ընտրվեցին նմուշներ՝ վերցված մանրէների կուլտուրայի լուծույթով։ Ուսումնասիրության արդյունքում ստացված օրինակները մանրադիտակով զննելուց հետո պարզ դարձավ, որ դրանք չեն պարունակում նշանակալի թվով բակտերիաներ։ Կրկնակի անցկացված հետազոտության արդյունքում ստացվեցին նույնպիսի արդյունքներ, որ թույլ տվեց եզրահանգել չոր հատակի ունեցած համեմատական անվնասության մասին՝ դրանց վրա ընկած ուտելիքի պարագայում։
Քլարքը նաև ստուգեց հատակի՝ ավելի վաղ հայտնի եղած բակտերիալ կեղտոտվածության դեպքի վարկածը։ Լաբորատորիայում հատակի երեսպատման համար հարթ և խորդուբորդ սալիկների վրա տեղակայվեցին աղիքային ցուպիկի լաբորատորիական պայմաններում աճեցրած որոշակի քանակի մանրէներ։ Սալիկների վրա տարբեր ժամանակներում տեղադրվեցին փորձանմուշներ՝ թխվածքաբլիթը կտորներ և կոնֆետներ, որոնք հետագայում անցան մանրադիտակային զննություն։ Բոլոր փորձանմուշների վրա հայտնաբերվեցին բավականին շատ բակտերիաներ՝ մի քանի վայրկյան իսկ չանցած։ Այսկերպ «կանոնը» գիտականորեն հերքվեց։
Քլարքի աշխատանքը 2004 թվականին արժանացավ Իգնոբելյան մրցանակի առողջապահության բնագավառում։
«Կանոնը» հիշատակվում է նաև «Դիսքավերի» ալիքի «Լեգենդներ փշրողները» սերիալի էպիզոդներից մեկում։ Նրանց անցկացրած գիտափորձի արդյունքները հաստատեցին Քլարքի հետազոտությունները. ազդեցության ժամանակը որոշիչ դեր չունի ուտելիքի՝ մանրէական կեղտոտման մեջ և նույնիսկ երկու վայրկյանը առավել քան բավարար է աղտոտման համար։
Ծանոթագրություններ
Կատեգորիա:Քաղաքային լեգենդներ Կատեգորիա:Սնահավատություններ Կատեգորիա:Սննդի և ըմպելիքի մշակույթ
Վանյա (այլ կիրառումներ)
Վանյա, կարող է վերաբերել՝
Մկնասոխ սիբիրական
Տերևները ժապավենաձև են, սրածայր, կողքերից դեպի կենտրոն թեթևակի ոլորված, մուգ կանաչ։ Ցողուն չունի, վերջինիս փոխարինում են 1-4 անտերև ծաղկակիրները, որոնց գագաթին է գտնվում նոսր ծաղկաբույլը՝ կազմված է 1-5 երկնագույն մուգ շերտերով կամ միանգամայն սպիտակ, թեթևակի դեպի ցած հակված ծաղիկներից։ Սոխուկի տրամագիծը կազմում է մինչև 3 սմ, ծաղիկներինը՝ 2 սմ։ Ծաղկում է վաղ գարնանը։ Սիբիրական մկնասոխը բավականին լուսասեր է, խոնավասեր, գերադասում է սննդանյութերով հարուստ, փուխր թեթև ավազակավային, ջրաթափանց և օդաթափանց ստրուկտուրային հողերը, որոնք լավ են դրենաժի ենթարկվում։ Ջերմասեր չէ։ Որպես տիպիկ էֆեմերոիդ բույս ծաղկումից անմիջապես հետո անցնում է հագուստի շրջանի, վերերկրյա զանգվածը չորանում է և սոխուկը առանց վնասվելու դիմանում է չորային շրջանին։ Բազմանում է սերմերով և սոխուկներով։ Ցանքը կատարում են աշնանը՝ բաց գրունտում։ Սերմնաբույսերը ծաղկում են երկրորդ–երրորդ տարում։ Ունի բուժիչ նշանակություն․ սոխուկները պարունակում են սոցլոստրին, խոլին, որոնք օգնում են սրտային հիվանդությունների դեպքում։ Օգտագործում են ալպինարիաներում և քարապարտեզներում, վաղ գարնանային կոմպոզիցիաներում ։
Ծանոթագրություններ
Կատեգորիա:Ծաղկաբույսեր Կատեգորիա:Շուշանազգիներ Կատեգորիա:Միամյա բույսեր
Եվգենի Ռազին
Եվգենի Անդրեյի Ռազին (Евге́ний Андре́евич Ра́зин), մինչև 1924 թվականը կրել է Նեկլեպաև (Неклепаев) ազգանունը, ), ռուս խորհրդային ռազմական պատմաբան։
Կենսագրություն
Եվգենի Անդրեյի Նեկլեպաևը ծնել է 13 (25) հոկտեմբերի 1898 թ. Սմոլենսկի նահանգի Ռոսլավլի գավառի Պակինիչի գյուղում։ Պատանի ժամանակ հարել է բոլշևիկներին։ Բանվորագյուղացիական կարմիր բանակում (ԲԳԿԲ) է 1917 թվականից ։
1917 թվականից - ՌԿԿ(բ) անդամ է, Ռուսաստանի Քաղաքացիական պատերազմի մասնակից՝ 1918 թվականից, եղել է գումարտակի հրամանատար և հրաձգային գնդի կոմիսար։ 1924 թվականին ավարտել է ԲԳԿԲ-ի Ռազմական Ակադեմիան, նշանակվել է հրաձգային զորագնդի հրամանատար, իսկ 1936 թվականին՝ ուղարկվել է Կարմիր պրոֆեսուրայի ինստիտուտ (Институт красной профессуры), 1929 թվականից՝ դասախոսական աշխատանքի զանազան ռազմաուսումնական հաստատություններում։ Ղեկավարել է Ռազմական արվեստի պատմության ամբիոնը Մ.Վ.Ֆրունզեի անվան Ռազմական Ակադեմիայում 1936-1942 թթ. և 1949-1957 թթ., մինչև 1940 թ.՝ դոցենտ, ապա՝ պրոֆեսոր։ Հեղինակ է մի շարք գրքերի՝ նվիրված ռազմարվեստի պատմությանը՝ հնագույն ժամանակներից մինչև XX դարի սկիզբը։
1939 թվականին դոցենտ, գնդապետ Ե.Ա.Ռազինը «Ռազմհրատ» (Военное издательство) բերեց իր քառահատոր «Ռազմարվեստի պատմությունը հնագույն ժամանակներից մինչև 1914-1918 թվականների առաջին իմպերիալիստական պատերազմը» («История военного искусства с древнейших времён до первой империалистической войны 1914-1918 годов») աշխատությունը։ Նույն տարում լույս տեսան նրա հեղինակած «Ռազմարվեստի պատմության» («История военного искусства») երկու հատորները, որոնք միանգամից շատ բարձր գնահատվեցին։ Գիրքը դարձավ ռազմական պատմության ուսումնական ձեռնարկ և մինչև այսօր էլ համարվում է ռազմական գործի պատմության դասական երկերից մեկը։
Գնդապետ Ե.Ա.Ռազինի գիրքը ենթարկվեց քննադատության։ Սակայն այդ քննադատությանը դիմադրություն ցուցաբերեցին Կարմի բանակի այն ժամանակվա ղեկավարները։ Գնդապետ Ռազինի գլխավոր պաշտպաններից մեկը դարձավ Խորհրդային Միության պաշտպանության ժողովրդական կոմիսար Խորհրդային Միության մարշալ Ս.Կ.Տիմոշենկոն (С. К. Тимошенко), որը կազմավորեց հանձնաժողով մարշալ Բ. Մ. Շապոշնիկովի (Б. М. Шапошников) գլխավորությամբ՝ «Ռազմարվեստի պատմություն» գիրքն ուսումնասիրելու համար։ Հանձնաժողովի մեջ մտան հայտնի պատմաբաններ և ռազմական գործիչներ։ Արդյունքում գնդապետ Ռազինի գիրքը որոշ խմբագրությունների ենթարկվեց, և 1941 թվականին լույս տեսավ երկրորդ հրատարակությունը։ Նախապատերազմյան տարիներին գնդապետ Ռազինը ԽՍՀՄ «Ռազմապատմական հանդեսի» («Военно-исторический журнал») խմբագրակազմի անդամն էր։ 1941-1945 թթ. գերմանա-խորհրդային պատերազմի ժամանակ 1941-1944 թթ. գվարդիայի գնդապետ Ռազինը ծառայում է ԽՍՀՄ Զինված ուժերի Գերագույն շտաբի ռազմապատմական բաժնում, իսկ 1944 թ. դեկտեմբերից՝ 1944 թվականի դեկտեմբերից՝ պատերազմի փորձի ուսումնասիրման բաժնի պետ ՝ 2-րդ Բելառուսական ռազմաճակատի և 1-ին Ուկրաինական ռազմաճակատի 4-րդ գվարդիական տանկային բանակի 4-րդ գվարդիական տանկային դիվիզիայի շտաբներում։ Կելցե-Խմելնիցկյան օպերացիայի ժամանակ գործուղվել է զորքեր (10-րդ գվարդիական տանկային կորպուս և 93-րդ առանձին բրիգադ) ։ Ուներ մեկ վիրավորում և մեկ կոնտուզիա ։
Հայտնի էր որպես ականավոր մանկավարժ, որն ունակ էր հետաքրքրել հսկայական լսարան։ 1955-1961 թթ. վերահրատարակվել է նրա «Ռազմարվեստի պատմության» երկհատորյակը և հրատարակվել է 3-րդ հատորը։
1957 թվականից՝ պաշտոնաթող գեներալ-մայոր էր։ Վախճանվել է 1964 թվականին։
Հղումներ
Կատեգորիա:Հայրենական մեծ պատերազմի մասնակիցներ Կատեգորիա:20-րդ դարի պատմաբաններ Կատեգորիա:Ռազմական պատմաբաններ Կատեգորիա:Ռուս պատմաբաններ Կատեգորիա:Խորհրդային պատմաբաններ Կատեգորիա:Փառքի շքանշանի ասպետներ
Կամենկա-Դնեպրովսկայայի շրջան
Ստեղծվել է 1944 թվականին։ Վարչական կենտրոնը՝ Կամենկա-Դնեպրովսկայա ։
Աշխարհագրություն
Շրջանի տարածքի մակերեսը կազմում է 1240 կմ²։
Բնակչություն
2013 թվականի մարդահամարի արդյունքներով շրջանում բնակվում էր 41044 մարդ։ Բնակչության խտությունը կազմում էր 33,1 մարդ/կմ²։
Արտաքին հղումներ
Կատեգորիա:Զապորոժիեի մարզ Կատեգորիա:Ուկրաինայի շրջաններ
Պիկինի
Պիկինի (Picquigny), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 1393 մարդ, բնակչության խտությունը` 135.11 մարդ/կմ²։ Բնակավայրը զբաղեցնում է 10.31 կմ² տարածք։
Տնտեսություն
2010 թվականին ուներ 882 աշխատունակ (15-64 տարեկան) բնակիչ, որոնցից ակտիվ էին 674-ը, իսկ ոչ ակտիվները` 208։ Ակտիվության ցուցանիշը կազմում է 76,4 %։ 674 աշխատունակ մարդկանցից աշխատել է 595 անձ (320 տղամարդ և 275 կին)։ Գործազուրկ են եղել 79 անձ (39 տղամարդ և 40 կին)։ 208 անաշխատունակներից 67-ը եղել են աշակերտներ կամ ուսանողներ, 72-ը` թոշակառուներ, իսկ 69-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Հովտաշուշան մայիսյան
Հովտաշուշան մայիսյան, շուշանազգիների ընտանիքին պատկանող բազմամյա կոճղարմատավոր ծաղկաբույս։
Բույսն ունի 25 սմ բարձրություն, լայն էլիպսաձև տերևներ, բուրումնավետ շքեղ, զանգականման մանր, սպիտակ ծաղիկներ, որոնք հավաքված են ողկույզանման ծաղկաբույլերում։ Վայրի վիճակում տարածված է Հայաստանում, Կովկասում, Փոքր Ասիայում, Եվրոպայում։ Հովտաշուշան մայիսյանը օգտագործվում է ոչ միայն դեկորատիվ նպատակներով, այլև բժշկության մեջ (օգնում է սրտային հիվանդությունների դեպքում)։ Հովտաշուշանն ունի մի շարք այլ տեսակներ և սորտեր (վարդագույն լիաթերթիկ ծաղիկներով, խայտաբղետ տերևներով, խոշորածաղիկ և այլն)։ Բազմանում է սերմերի և կոճղարմատների միջոցով։ Հովտաշուշանը շատ խոնավասեր է, պահանջկոտ է ոչ միայն հողի, այլ նաև օդի խոնավության նկատմամբ, ջերմասեր է։ Կարելի է աճեցնել միայն մեր հանրապետության խոնավ ու մեղմ կլիմա ունեցող անտառային շրջաններում։ Որպես վաղաժամ ծաղկող կուլտուրա օգտագործվում է քարապարտեզներում, ալպինարիաներում, ծաղկային օջախներում, ինչպես նաև ծաղկային զանազան վերադաշնակումներում ու ձևավորումներում ։
Նկարագրություն
Երկար սողացող ճյուղավոր կոճղարմատով և բազմաթիվ մանր ատամներով, բազմամյա 15-30 սմ բարձրությամբ խոտաբույս է։ 2-3 երկարավուն-էլիպսաձև սրածայր տերևներն ունեն աղեղնաձև ջղավորություն և երկար տերևապատյաններ։ Առաջացնելով երկար, միակողմանի, գագաթային, նոսր ողկույզներ՝ մանր, հոտավետ, երկար ծաղկակոթերով ծաղիկները առաջանում են թաղանթային ծաղկակիցների անութներում։ Ետ ծալված ծաղկապատի թերթիկները սպիտակ զանգակաձև են։ Առէջները, որոնք հաստ առէջաթելերով ամրացած են ծաղկապատի թերթիկների հիմքում, վեցն են։ Կարճ սռնակի վրա գտնվում է եռանկյունաձև սպին։ 1 կամ 2 գնդաձև սերմերով պտուղները մանր են, գնդաձև, նարնջագույն-կարմիր ։
Նշանակություն
Հովտաշուշանի բոլոր մասերը թունավոր են։ Ծաղիկների թուրմը նպաստում է սրտի դեկոմպենսացիայի հատկանիշների վերացմանը, ուժեղանում են սրտային կծկումները, դանդաղեցնում երակազարկը։ Այս բույսի ինքնուրույն օգտագործումը չի թույլատրվում ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Շուշանազգիներ Կատեգորիա:Բազմամյա բույսեր Կատեգորիա:Թունավոր բույսեր Կատեգորիա:Դեկորատիվ բույսեր Կատեգորիա:Բույսեր այբբենական կարգով
Դոլի Մեդիսոն
Դոլի Փեյն Թոդ Մեդիսոն (Dolley Payne Todd Madison, ), Միացյալ Նահանգների 4-րդ նախագահ Ջեյմս Մեդիսոն ի կինը, Միացյալ Նահանգների առաջին տիկինը՝ 1809 թվականից մինչև 1817 թվականը։
Կենսագրություն
Դոլլին ծնվել է 1768 թվականին Նյու Գարդենում, այժմ ՝ Հյուսիսային Կարոլինայի Գիլֆորդ քանթրի քաղաքում, ֆերմեր քվակերի ընտանիքում։ Պատանեկան տարիներն նա անց է կացրել Ֆիլադելֆիայում։ 1790 թվականի հունվարին նա ամուսնացել է փաստաբան Ջոն Թոդի հետ։ Զույգը ունեցել է երկու երեխա՝ Ջոն Փեյնը (1792-1852) և Ուիլյամ Թեմփը (ծնվել և մահացել է 1793 թվականին)։ 1793 թվականի աշնանը նրա ամուսինն ու կրտսեր որդին մահացան դեղին տենդից։
Դոլիի երկրորդ ամուսինը Ջեյմս Մեդիսոնն էր, որի հետ ամուսնացավ 1794 թվականի սեպտեմբերի 17-ին։ Նրանք երեխաներ չեն ունեցել, բայց նրանք միասին մեծացրեցել են Ջոնին՝ Դոլիի երեխային։ 1801 թվականին զույգը տեղափոխվեց Վաշինգտոն։ Որպես ԱՄՆ պետքարտուղարի կին (նրա ամուսինը զբաղեցնում էր այս պաշտոնը 1801-ից 1809 թվականներին), Դոլլի Մեդիսոնը կատարում Էր Սպիտակ տան տիրուհու դերը Թոմաս Ջեֆերսոնի նախագահության ժամանակ։ Ինչպես և նրա հայրը, Դոլին քվաքեր էր (քվաքերները ոչ մի կրոնական ծիսակատարություն չեն ընդունում)։
1812 թվականի պատերազմի ընթացքում, նախքան բրիտանական բանակի կողմից Վաշինգտոնի գրավումը, Դոլի Մեդիսոնը փրկել է Սպիտակ տան արծաթը և այլ զարդեր ՝ դրանք պահելով Մերիլենդի բանկում։ Նրա փրկած իրերի թվում էր նաև Ջորջ Վաշինգտոնի դիմանկարը, արժեթղթերը և Անկախության բնօրինակ հռչակագիրը։
Դոլլի Մեդիսոնը մահացել է 1849 թվականի հուլիսի 12-ին։
Ծանոթագրություններ
Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:19-րդ դարի ամերիկացիներ Կատեգորիա:ԱՄՆ-ի առաջին տիկիններ
Վենսան Պերես
Վենսան Պերես (Vincent Pérez, ), շվեյցարիացի դերասան, ռեժիսոր։
Կենսագրություն
Վենսան Պերեսը ծնվել է 1964 թվականի հունիսի 10-ին Լոզաննայում, իսպանացու և գերմանուհու ընտանիքում։ Երիտասարդ ժամանակ երազում էր դառնալ քանդակագործ, նկարիչ կամ լուսանկարիչ, սակայն արդյունքում, 18 տարեկան հասակում, ուղևորվում է Ֆրանսիա, որտեղ սովորում է Դրամատիկական արվեստի բարձրագույն ազգային կոնսերվատորիայի դերասանական բաժնում, իսկ այնուհետև, ընդունվում է Նանտերի Ամանդյե թատրոնի թատերախումբ։ Ուսանող ժամանակ Պերեսը նորամուտն է նշում կինոյում, նկարահանվելով «Գիշերվա պահապանը» («Gardien de la nuit», 1986 թվական) կինոնկարում։ Այնուհետև, 1988 թվականին, հետևում է Ժակլին Բիսետի հետ դուետը «Նեֆրիտե տուն» («La Maison de jade») դրամայում։
Համաշխարհային ճանաչում նրան բերում է Վիմ Վենդերսի հետ համատեղ 1995 թվականին Միքելանջելո Անտոնիոնիի նկարահանած «Ամպերի ետևում» («Al di là delle nuvole») ֆիլմում դերասանի մասնակցությունը, իսկ այնուհետև նա հայտնվում է «Ագռավ 2. Հրեշտակների քաղաք» («The Crow: City of Angels») միստիկ թրիլերում։ 1996 թվականին դերասանը ժամանում է Ռուսաստան, որտեղ նա գլխավոր դերն է խաղում Պավել Լունգինի «Կյանքի ուղի» («Ligne de vie») մաֆիոզ ֆիլմում։
Ընտանիք
1998 թվականի դեկտեմբերի 18-ին Վենսան Պերեսը պաշտոնապես օրինականացնում է իր հարաբերությունները սենեգալցի նախկին մոդել Կարին Սիլլաի։ 1999 թվականի մայիսի 2-ին նրանք ունենում են առաջին ընդհանուր երեխան՝ դուստր Իմանը։ 2004 թվականին ծնվում են Պաբլո և Տեսս երկվորյակները։ Այժմ ամուսինները դաստիարակում են չորս երեխա՝ Իման, Պաբլո, Տեսս և Ռոքսանա (Կարին Սիլլայի դուստրը դերասան Ժերար Դեպարդիեից)։
Աղբյուրներ
Կատեգորիա:Շվեյցարացի դերասաններ Կատեգորիա:20-րդ դարի դերասաններ Կատեգորիա:Շվեյցարացի ռեժիսորներ Կատեգորիա:Շվեյցարացի կինոռեժիսորներ Կատեգորիա:Շվեյցարացի սցենարիստներ
Կույբիշևի շրջան (Զապորոժիեի մարզ)
Կույբիշևի շրջան (Куйбишевський район), շրջան Ուկրաինայի Զապորոժիեի մարզում։
Ստեղծվել է 1923 թվականին։ Վարչական կենտրոնը՝ Կույբիշևո ։
Աշխարհագրություն
Շրջանի տարածքի մակերեսը կազմում է 1300 կմ²։
Բնակչություն
2013 թվականի մարդահամարի արդյունքներով շրջանում բնակվում էր 23191 մարդ։ Բնակչության խտությունը կազմում էր 17,84 մարդ/կմ²։
Արտաքին հղումներ
Կատեգորիա:Զապորոժիեի մարզ Կատեգորիա:Ուկրաինայի շրջաններ
Շելբի Սթարներ
Վաղ կյանք
Շելբի Է. Սթարները ծնվել է 1984 թվականի հունվարի 3-ին, Արևելյան Սթրոուդսբորգում։ Նա ուներ խորթ մայր` Սյուզան Լարոուզը և խորթ հայր` Ալեն Բեննը, ինչպես նաև` կրտսեր քույր` Էմիլի Պ. Բեննը և խորթ եղբայր` Վիլլի Լարոուզը։ Սթարները բնակվել է Բարթոնսվիլում։ Նա սկսել է բանաստեղծություններ և երգեր գրել 11 տարեկանում։
1996–1998. կարիերայի սկիզբ
12 տարեկան հասակում Սթարները գրել է իր կողմից «ընդունելի» համարվող առաջին, «Straight A Student» վերնագրով երգը։ Այն պատմում էր իր 17-ամյա ընկերոջ մասին, որը մահացել էր` հարբած մեքենա վարելիս։ Ավելի ուշ, 1996 թվականի դեկտեմբերին, իր հոր շնորհիվ ձայնագրել է իր օրիգինալ երգերի չորս դեմո տարբերակները ։ Ընտանիքի ընկերներից մեկը ցույց է տվել դեմո տարբերակները Warner Bros. Records-ի ղեկավարներին։ 1997 թվականի դեկտեմբերին Սթարները Warner Bros. Records-ի հետ ձայնագրության գործարք է կնքել։ Այն կազմված էր վեց ալբոմի վերաբերյալ պայմանագրից, որն արժեր ավելի քան 5 միլիոն դոլար ։ Նրա մամուլի ներկայացուցիչն էր Ուորներսի հրապարակայնության հարցերով այն ժամանակվա փոխնախագահ Լիզ Ռոզենբերգը։
1999 թվական. From in the Shadows
Սթարները երաժշտական տեսահոլովակ է նկարահանել իր առաջին` «Don't Let Them» սինգլի համար։ Նա թողարկել է իր առաջին դեբյուտային From the Shadows ալբոմը 1999 թվականին՝ Warner Bros. Records-ի միջոցով։ Ալբոմը լավ է ընդունվել հանրության կողմից, բայց կոմերցիոն հաջողություններ չի ունեցել։ Պրոդյուսերը Քրեյգ Սթրիթն էր, ալբոմում ներկայացված էր 13 երգ։ "You" խորագրով հարաբերություններում վստահության և հավատարմության բացակայության մասին Սթարների երգը ցուցադրվել է Dawson's Creek-ի գովազդներում։ Լուսաբանվել է Billboard-ում, Newsweek-ում և USA Today-ում ։ Newsweek-ը Սթարներին գնահատել է որպես «փոփի հրաշամանուկ» ։ 1999 թվականի փետրվարին Billboard-ը հայտարարել էր, որ գարնան կեսին Սթարները կմեկնի ոչ մեծ համերգային շրջագայության Միացյալ Նահանգներում, իսկ տոմսերի ամրագրման գործակալությունը Monterey Peninsula Artists-ն է։ 1999 թվականի ապրիլին Սթարները սկսել է մինի համերգային շրջագայություն դեպի Հեռավոր Արևելք և Ավստրալիա։ Ավստրալիայում նա հայտնվել է Լարի Էմդուրի «Hey Hey It Saturday» հաղորդման դրվագում։
Ծանոթագրություններ
Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի երգահաններ Կատեգորիա:Ամերիկացի երաժիշտներ
Մոդեստ Բալդին
Մոդեստ Բալդին (Модест Фемистоклович Балдин, ), ռուս զինվորական, Ռուսական կայսերական բանակի գնդապետ։
Կենսագրություն
Ծնվել է 1871 թվականի նոյեմբերի 28-ին Պերմի նահանգի Մոտովիլիխինի գործարանում կոլեգիական քարտուղար Ֆեմիստոկլեյ Իվանովիչի և նրա կնոջ Կապիտոլինա Իվանովնայի ուղղափառ ընտանիքում  ։ Կնքվել է դեկտեմբերի 10-ին Սուրբ-Տրոիցկու եկեղեցում։ Ռուսական կայսերական բանակի գեներալ-մայոր Ս. Ֆ. Բալդինի եղբայրն է։ Նախնական կրթությունը ստացել է Սիմբիրսկի կադետական կորպուսում։ Ռազմական ծառայության է անցել 1889 թվականի սեպտեմբերի 13-ին։ Ավարտելով Նիկոլաևի ինժեներական ուսումնարանը` գործուղվել է 13-րդ սակրավորական գումարտակ։ Պոդպորուչիկ` 1890 թվականից, պորուչիկ` 1894 թվականից։ Այնուհետև 1897 թվականին ավարտել է Նիկոլաևի ինժեներական ակադեմիան, նույն տարում ուսման մեջ գերազանց հաջողությունների համար ստացել շտաբս-կապիտանի կոչում, դարձել է ռազմական ինժեներ։ Մեկուկես տարի Մոդեստ Բալդինը գտնվում էր Վարշավայի ռազմական օկրուգի ինժեներական ծառայության պետի ենթակայության ներքո։ 1899 թվականին նրան շնորհվում է կապիտանի կոչում և հաջորդ երեք տարիներին գտնվում էր Կովկասյան ռազմական օկրուգի ինժեներական ծառայության պետի ենթակայության ներքո։ Դրանից հետո հինգ տարի գտնվել է ռազմա-ուսումնական հաստատությունների Գլխավոր վարչության ենթակայության ներքո։ 1907 թվականից Կազանի ռազմական օկրուգի բանակի բնակարանային ապահովման վարչության շտաբային սպա էր։ 1907 թվականից փոխգնդապետ էր, 1911 թվականից գնդապետ։
Առաջին համաշխարհային պատերազմի մասնակից է, ծառայել է Գրոդնենսկի ամրոցում, որպես ավագ աշխղեկ ընդհուպ մինչև ռուսական զորքերի կողմից ամրոցը թողնելը` 1915 թվականի օգոստոսը։ Այնուհետև նորից Կազանի ռազմական օկրուգի բանակի բնակարանային ապհովման վարչության շտաբային սպա էր (1916) և դրանից հետո ծառայել է Ռուսական կայսերական բանակի Գլխավոր ռազմա-տեխնիկական վարչությունում, որպես ավագ ինժեներ (1917)։
Մասնակցել է Քաղաքացիական պատերազմին Ռուսաստանի արևելքում Սպիտակ շարժման կազմում։ Եղել է Գլխավոր ռազմա-տեխնիկական վարչության ավագ ինժեներ։ 1920 թվականի մարտի 1-ին Բալդինը ձերբակալվում է Կրասնոյարսկում Չեկայի օրգանների կողմից ։ Մեղադրվել է Սպիտակ բանակի կազակական զորամասերում ծառայելու համար, սակայն գործը կարճվել է ռեաբիլիտացիայի հանգամանքներից ելնելով ։ Այնուհետև նա ծառայել է Բանվորա-գյուղացիական Կարմիր բանակում, 1921 թվականի մայիսից եղել է Անդրվոլգյան ռազմական օկրուգի ինժեներների ղեկավար ։
Արտաքին հղումներ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Օգյուստ Մարիետ
Ֆրանսուա Օդյուստ Ֆերդինան Մարիետ (François Auguste Ferdinand Mariette, ), ֆրանսիացի եգիպտագետ, ով 19-րդ դարի կեսերին եգիպտական իշխանություններից ստացել է մենաշնորհ երկրում հնագիտական հետազոտություններ կատարելու համար: Կահիրեի Եգիպտական թանգարանի հիմնադիրն ու առաջին ղեկավարը:
Կենսագրություն
Մարիետը Հին Եգիպտոսով տարվել է, ուսումնասիրելով իր կուզենի՝ մոտիկ ընկեր և ուղեկից Շամպոլյոնի թղթերը: 1849 թվականին նա ծառայության մտավ Լուվրում և հաջորդ տարի ուղարկվեց Եգիպտոս՝ հին ձեռագրերի որոնման համար: Գրադարանի լռության մեջ աշխատելու փոխարեն նա ուղևորվեց Սահարայում գտնվող Աստիճանավոր բուրգ և սկսեց ուսումնասիրել նրա շրջակայքը: Շուտով նրա կողմից հայտնաբերվեցին Սֆինքսների Ալլեան և Սերապեումը՝ սուրբ ցուլերի հուղարկավորության վայրը: Մարիետը 4 տարի շարունակում էր իր հնագիտական հետազոտությունները Սահարայում, Լուվր ուղարկելով բազում գտածոներ, ինչի համար Ֆրանսիա վերադառնալուց հետո նշանակվեց հսկիչ: Հենց նա է ներշնչել Ջուզեպպե Վերդիին գրել հին եգիպտական թեմայով օպերա:
Պեն Օնվիլե
Պեն Օնվիլե (Piennes-Onvillers), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 90 կմ հյուսիս, Ամյեն քաղաքից 39 կմ հարավ-արևելք։
Տնտեսություն
2010 թվականին ուներ 233 աշխատունակ (15-64 տարեկան) բնակիչ, որոնցից ակտիվ էին 178-ը, իսկ ոչ ակտիվները` 55։ Ակտիվության ցուցանիշը կազմում է 76,4 %։ 178 աշխատունակ մարդկանցից աշխատել է 167 անձ (84 տղամարդ և 83 կին)։ Գործազուրկ են եղել 11 անձ (5 տղամարդ և 6 կին)։ 55 անաշխատունակներից 21-ը եղել են աշակերտներ կամ ուսանողներ, 27-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Օգյուստ Մարիետ
Կենսագրություն
1869 թվականի հոկտեմբեր - նոյեմբեր ամիսներին Մարիետը եղել է Եվգենյա կայսրուհու անձնական զբոսավարը, նրա Եգիպտոս այցելության ժամանակ, երբ եկել էր Սուեզի ջրանցքի բացումը կատարելու:
1859 թվականին Մուհամեդ Սաիդ փաշայի կառավարման ժամանակ, որպեսզի վերջ դնի հնագիտական պեղումների վայրերի կողոպուտներին և փրկի թանկագին գտածոները ֆրանսիացի եգիպտագետ Օգյուստ Մարիետը գլխավորեց «Եգիպտական հնությունների ծառայությունը» : 1878 թվականին նրա կողմից գլխավորած Բուլակյան թանգարանը տուժեց ջրհեղեղից, որը վնասեց ցուցանմուշները, ոչնչացրեց նկարներն ու գրառումները: Թանգարանը փակեցին վերակառուցողական աշխատանքների համար մինչև 1881 թվականը : Կուրացած ու թույլ գիտնականը հետնորդ նշանակեց Գաստոն Մասպերոյին:
Նրա կտակի համաձայն Մարիետին դրել էին մարմարե սարկոֆագի մեջ և թաղել Թահրիր հրապարակում իր կողմից հիմնված թանգարանի այգում :
Հիշատակ
Օգյուստ Մարիետի հուշարձանը գտնվում է Կահիրեի Եգիպտական թանգարանի մեծ եգիպտագետներին նվիրված հուշահամալիրում : Բրոնզե արձանը հիշեցնում է երկաթյա կամքով, եգիպտական արտեֆակտները պահպանող գիտնականի մասին :
Ծանոթագրություններ
Կատեգորիա:Ֆրանսիացի եգիպտագետներ Կատեգորիա:Ֆրանսիացի հնագետներ
Ձեռքերի լվացում
Ձեռքերի լվացում, հիգիենիկ գործընթաց ձեռքերի լվացման համար ջրի կամ հազվադեպ, այլ հեղուկի միջոցով, հաճախ օճառի կամ այլ հարմար ախտահանիչ միջոցների օգտագործմամբ, որպեսզի մաքրեն մարմնի տվյալ մասի կեղտը, միկրոօրգանիզմները, քիմիական նյութերի հետքերը։
Կենցաղում մարդկանց մեծամասնությունը լվանում են ձեռքերը ուտելուց առաջ, զուգարանիցից օգտվելուց հետո կամ երբ նրանք կեղտոտվում են։ Սննդի արդյունաբերության աշխատողները և բժիշկները, հիգիենայի նկատառումներից ելնելով, մաքուր են պահում իրենց ձեռքերը ամբողջ օրվա ընթացքում ։ Որոշ երկրներում այդպիսի մասնագիտությունների համար ընդունված են պաշտոնական հրահանգներ ձեռքերի լվացման ճիշտ տեխնիկայի համար, օրինակ՝ Ռուսաստանում գոյություն ունի հատուկ ցուցում բուժքույրերի համար ։
Ձեռքերի լվացումը և դրա հետ կապված տարբեր հարցեր թեմա են դառնում գիտության տարբեր ոլորտների հետազոտությունների համար` հիգիենայից մինչև սոցիոլոգիա։ Մասնավորապես, լեհ գիտնականների կարծիքով, զուգարանից օգտվելուց հետո ձեռքերը լվանում են տղամարդկանց միայն 30 %-ը, կանանց՝ 63 %-ը ։ Իսրայելցի գիտնականների կարծիքով` ձեռքերի լվացումը նվազեցնում է աղիքային հիվանդությունների վարակը 30 %-ով, շնչառական վարակները` 40 %-ով ։ ԱՄՆ-ում անց է կացվել հետազոտություն այն թեմայով, որ արդյոք ձեռքերի լվացումը տաք ջրով  ավելի արդյունավետ է բակտերիաների դեմ պայքարում ։
Ձեռքերի լվացման առաջին քարոզչությունը հիվանդությունների կանխումն եղել է XIX դարի կեսին։ Այն արել է ավստրո-հունգարացի բժիշկ Իգնաց Ֆիլիպ Զեմելվայսը ։ ՅՈՒՆԻՍԵՖ-ի ջանքերով 2008 թվականից հոկտեմբերի 15-ը հայտարարվեց ձեռքերը լվանալու համաշխարհային օր ։ ներ Ձեռքերի մակերեսորեն լվացումը կոչվում է աբլուտոմանիա (ablus-մաքրում եմ) և համարվում է հաճախ հանդիպվող հակում՝ օբսեսիվ-կոմպուլսիվ խանգարման։ Նաև աբլուտոմանիան հանդիպում է հոգեկան անկարություն և հոգեկան այլ հիվանդություն ունեցողների մոտ ։ Անհեթեթ մտքերի պատճառով, որ ձեռքերը կեղտոտ են կամ վարակված, նրանց լվացումը կարող է տեղի ունենալ մինչև ձեռքերի արյունոտվելը ։
Ծանոթագրություններ
Կատեգորիա:Հիգիենա Կատեգորիա:Արարողություններ Կատեգորիա:Ձեռք
Սիքստոս IV
Սիքստոս XIV (Sixtus PP. IV; աշխարհիկ կյանքում՝ Ֆրանչեսկո դելլա Ռովերե, Francesco della Rovere, ), 1471 թվականի օգոստոսի 9-ից մինչև 1484 թվականի օգոստոսի 12-ը եղել է Հռոմի պապ։
Վաղ կարիերա
Ֆրանչեսկո դելլա Ռովերեն ծնվել է 1414 թվականի հուլիսի 21-ին Սավոնայում (Ջենովայի) մոտ և եղել է աղքատացած ազնվականի ընտանիքից, Լեոնարդո դելլա Ռովերեի և Լուկինա Մոնլեոնեյի որդին ։ Ընդունվել է ֆրանցիսկյան միաբանություն, որը նրան ուղարկել է ուսումնասիրելու իրավագիտության Պադովայում և Բոլոնյայպում ։ 1464 թվականին ընտրվել է միաբանության գեներալ, իսկ երեք տարի հետո կարդինալ։ 1467 թվականին նշանակվել է տիտղոսային Սան-Պիետրո-ին-վինկիլո եկեղեցու կարդինալ պապ Պողոս II-ի կողմից։ Եղել է եկեղեցական իրավունքի վերաբերյալ մի քանի տրակտատների հեղինակ։ Պապական տիարա է ստացել կաշառքի միջոցով ։
Ընտրություններ
Պապ ընտրվելուց հետո դելլա Ռովերեն ընդունել է Սիքստոս անունը, որը չի օգտագործվել V դարից։ Իր առաջին գործողություններից էր թուրք-օսմանների դեմ նոր խաչակրաց արշավանքի հայտարարումը։ Սակայն Զմյուռնիայի գրավումից հետո նավատորմը ամբողջովին կազմալուծվել է ։ Սիքստոսը նաև ձեռնարկել է հունական եկեղեցուն միանալու անհաջող փորձեր։
Ընտանեվարություն
Դառնալով Հռոմի պապ՝ նա միշտ վարվում էր ըստ սեփական ընտանիքի հետաքրքրությունների։ Նրա զարմիկ կարդինալ Պյետրո Ռիրիոն դարձել է Հռոմի ամենահարուստ մարդկանցից մեկը և փաստորեն վարել է պապ Սիքստոսի արտաքին քաղաքականությունը։ 1474 թվականին Պյետրոն մահացել է երիտասարդ տարիքում, նրա դերն անցել է Ջուլիանո դելլա Ռովերային։
Դելլա Ռովերեյի իդեալը եղել է պապականությունից (իտալիայի մյուս իշխանությունների օրինակով) աշխարհիկ միապետության ստեղծումը, որը կկառավարվեր կարդինալների կողմից, որոնք պապի հետ կունենային բարեկամական կապեր։
Մելիտոպոլի շրջան
Մելիտոպոլի շրջան (Мелітопольський район), շրջան Ուկրաինայի Զապորոժիեի մարզում։
Ստեղծվել է 1923 թվականին։ Վարչական կենտրոնը՝ Մելիտոպոլ ։
Աշխարհագրություն
Շրջանի տարածքի մակերեսը կազմում է 1790 կմ²։
Բնակչություն
2001 թվականի մարդահամարի արդյունքներով շրջանում բնակվում էր 56326 մարդ։ Բնակչության խտությունը կազմում էր 31,47 մարդ/կմ²։
Արտաքին հղումներ
Կատեգորիա:Զապորոժիեի մարզ Կատեգորիա:Ուկրաինայի շրջաններ
Zapped. Կախարդական հավելված
«Zapped. Կախարդական հավելված» (Zapped), ամերիկյան հեռուստաֆիլմ, որի պրեմիերան կայացել է 2014 թվականի հունիսի 27-ին «Disney Channel» հեռուստաալիքով ։
Սյուժե
Ուսանողուհի և պարուհի Զոի Սթիվենսը նոր քաղաք տեղափոխվելուց հետո մեծ դժվարությամբ էր հարմարվում իր կյաքնի նոր փոփոխություններին՝ նոր դպրոցում, պարողների խմբում և ընտանեկան հարաբերություններում։ Ամեն ինչ փոխվում է, երբ նա հայտնաբերում է, որ իր սմարթֆոնի յուրօրինակ ունակությունները կարող են օգնել ամեն ինչ ուղղել։
Ծանոթագրություններ
Կատեգորիա:2014 ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան հեռուստաֆիլմեր Կատեգորիա:Ամերիկյան վեպերի էկրանավորումներ
Պարող տուն
Պարող տուն, գրասենյակային դեկոնստրուկտիվիստական կառույց Պրահայում։ Բաղկացած է երկու գլանաձև աշտարակներից, որոնցից մեկը ուղիղ է, մյուսը՝ դեստրուկտիվ։ Պարող տունը համարվում է պարող զույգի ճարտարապետական փոխաբերություն, կատակով նաև անվանում են Ջինջեր և Ֆրեդ՝ Ջինջեր Ռոջերս և Ֆրեդ Ասթեր զույգի պատվին ։ Գլանաձև հատվածներից մեկը, որն ուղղակի ձգված է դեպի վեր, խորհրդանշում է տղամարդուն (Ֆրեդ), իսկ երկրորդ հատվածը վիզուալ կերպով հիշեցնում է կանացի կազմվածք։ Ինչպես և դեկոնստրուկտիվիստական շատ կառույցներ, Պարող տունը համահունչ է դիտվում 19-20-րդ դարերի ճարտարապետական համալիրների հետ ։
Տունը տեղակայված է Պրահա 2 թաղամասում։ Նախագծի հեղինակները Վլադո Միլունիչը և Ֆրենկ Գերին են։ Կառուցման աշխատանքները ընթացել են 1994-1996 թվականներին ։
Շենքն իրենից գրասենյակային շենք է ներկայացնում, որում տեղակայված են միջազգային մի քանի կազմակերպություններ։ Տանիքում գտնվում է ֆրանսիական ռեստորան՝ Պրահա բացվող տեսարանով։
Պատմություն
Պարող տունը կառուցվել է 19-րդ դարում նեոկլասիցիզմ ոճով կառուցված մի շինության փոխարեն, որն ավերվել է ամերիկյան ավիացիայի կողմից։ Ավերված շինության փոխարեն նոր շենք կառուցելու գաղափարը Վացլավ Հավելինն էր, ով Չեխիայի նախկին նախագահն էր և ով տարիներ շարունակ ապրել է շենքի հարևանությամբ։
Ծանոթագրություններ
Կատեգորիա:Պրահայի շենքեր և կառույցներ
Արարատ Միրզոյան
Արարատ Սամվելի Միրզոյան, կուսակցական, պետական-քաղաքական գործիչ, Հայաստանի Հանրապետության 6-րդ գումարման ընդդիմադիր պատգամավոր, Հայաստանի Հանրապետության 7-րդ գումարման ազգային ժողովի նախագահ ։ 2021 թվականի օգոստոսի 19-ից Հայաստանի Հանրապետության արտաքին գործերի նախարար ։